תודתנו נתונה לפרופ' משה מיטלמן על הערותיו והארותיו.
המידע מעודכן לדצמבר 2003. בימים אלו נמצא המידע בתהליכי עדכון ויתכנו בו שינויים.
מבטרה היא תרופה הניתנת כטיפול בסוגים מסוימים של מחלת סרטן הבלוטות (לימפומה). דף מידע זה מתאר את המבטרה, כיצד היא ניתנת וכמה מתופעות הלוואי האפשריות. התגובה של כל אדם לטיפול בסרטן היא יחודית. אנשים מסוימים חווים מעט מאוד תופעות לוואי, ואחרים יותר. בדף מידע זה מתוארות תופעות הלוואי השכיחות ביותר וחלק מהתופעות השכיחות פחות, כדי שתוכל להיות מודע להן אם תופענה אצלך. עם זאת, לא מתוארות תופעות נדירות מאוד, שקיימת סבירות נמוכה מאוד להופעתן. אם אתה מבחין בתופעות אחרות שאינן מופיעות בדף המידע, ואתה חושב שהן קשורות לתרופה, תוכל לשוחח על כך עם הצוות המטפל בך.
תיפגש עם הרופא באופן שגרתי במהלך קבלת טיפול זה, כדי שהוא יוכל לעקוב אחר השפעות הטיפול. דף מידע זה אמור לסייע לך לדון עם הצוות המטפל בך בכל שאלה שהיא אודות הטיפול ותופעות הלוואי, כי הם אלה שיכולים לעזור לך במתן העצות הטובות ביותר.
מה היא מבטרה?
מבטרה שייכת לקבוצה חדשה של תרופות נגד סרטן, הנקראות נוגדנים חד-שבטיים (monoclonal antibodies). מבטרה משמשת לטיפול בלימפומה שאינה הודג'קין. כדאי לקרוא דף מידע זה יחד עם חוברת האגודה למלחמה בסרטן הנקראת "לדעת יותר על לימפומה שאינה הודג'קין".
מהו נוגדן חד שבטי?
נוגדנים חד שבטיים משמשים בנסיון להרוס סוגים מסוימים של תאים סרטניים, תוך גרימת נזק מועט ככל האפשר לתאים בריאים, הם מיועדים לזהות חלבונים מסוימים הנמצאים על פני השטח של חלק מהתאים הסרטניים, ולהינעל עליהם (כמו מפתח במנעול). נעילה זו מעוררת את מערכת החיסון של הגוף לתקוף את התאים הסרטניים, ויכולה לעיתים לגרום לתאים להרוס את עצמם.
מבטרה ננעלת על חלבון הנקרא cd-20 הנמצא על פני השטח של סוג אחד, מבין סוגים רבים, של כדוריות דם לבנות תקינות (לימפוציטים מסוג B). החלבון הזה נמצא גם על פני השטח של רוב הלימפוציטים מסוגB בלימפומה שאינה הודג'קין. מבטרה תוקפת גם את הלימפוציטים מסוגB הממאירים וגם את הבריאים. אולם, כאשר אלה ניזוקים, הגוף יוצר במהרה כדוריות דם לבנות חלופיות, ולכן הסיכון לתופעות לוואי כתוצאה מהטיפול קטן מאוד.
לאחר דילול, מבטרה נראית כנוזל צלול.
מבטרה ניתנת בעירוי (טפטוף) לתוך וריד, באמצעות צינורית דקה המוחדרת לוריד. לחלק מהאנשים יכולה להיות תגובה אלרגית למבטרה, וכדי להפחית את הסיכוי להופעת תגובה כזו, ניתנת המנה הראשונה בקצב איטי במשך מספר שעות. יתכן שתקבל תרופות נוספות לפני תחילת הטיפול. אם מופיעה אצלך תגובה אלרגית, ניתן להפסיק את העירוי ולהתחילו שוב כאשר התסמינים חולפים. יתכן שתצטרך לשהות בבית החולים למשך הלילה בטיפול הראשון, כדי שאפשר יהיה לעקוב אחרי התגובה שלך לטיפול. לאחר מכן, בדרך כלל אפשר לתת את הטיפול במסגרת אשפוז יום ובמשך זמן קצר יותר.
תסמינים הכוללים חום וצמרמורות, חולשה, כאבים בשרירים, עייפות, סחרחורת וכאבי ראש. תסמינים אלה יכולים להופיע בזמן קבלת התרופה, אך הן בדרך כלל נמשכים זמן לא רב.
יכול להופיע עם מתן העירוי, ולכן לחץ הדם שלך יבדק באופן קבוע. אם אתה מקבל תרופות להורדת לחץ הדם כדבר שבשגרה, יתכן שהרופא ימליץ לך ליטול אותן לפחות 12 שעות לפני קבלת הטיפול במבטרה.
תרופות נגד כאבים יכולות לעזור בהקלת תופעה זו.
לעיתים קרובות, מופיעה תגובה אלרגית קלה למבטרה. חלק מסימניה הם פריחה בעור וגרד, תחושה של נפיחות בלשון או בגרון, גירוי של מערות האף, צפצופים בנשימה, שיעול וקוצר נשימה.
במהלך הטיפול, תהיה תחת מעקב צמוד, אך אם אתה מבחין בתסמינים האלה, תיידע את הצוות המטפל. כדי להפחית את הסיכוי להתפתחות של תגובה אלרגית, ניתן לקחת תרופות נגד אלרגיה (אנטי-היסטמינים) לפני קבלת העירוי. ניתן להאט או לעצור את העירוי עד שהתגובה חולפת.
יתכן שתבחין בתחושה פתאומית של חום בפנים ואדמומיות. תופעה זו יכולה להופיע למשך זמן קצר במהלך העירוי.
מבטרה יכולה להחמיר בעיות לב אצל מי שסובלים מהן. לכן מטפלים בתרופה בזהירות רבה באנשים להם רקע של מחלות לב.